钦定古今图书集成/明伦汇编/氏族典/第339卷 > 刘宰
## 钦定古今图书集成/明伦汇编/氏族典/第339卷 > 刘宰

按《宋史刘宰传》：“宰字平国，金坛人。绍熙元年举进士，
调江陵尉，去官，惟箧藏主簿赵师秀酬唱诗而已。调
真州司法，诏仕者非伪学，不读周、程等书，才得考试，
宰喟然曰：‘平生所学者，何首可断，此状不可得’。卒弗
与。授泰兴令，为浙东仓司干官。职事修举，默观时变，
顿不乐仕，寻告归。理宗初即位，以为籍田令，屡辞。未”
几，迁太常丞。郡守以朝命趣行，不得已，勉就道。至吴
门，拜疏径归，寻卒。